Author: Asaf Nevo
Last saved by: Yaara Livne
Company: Keshet Broadcasting

תקנון לפעילות "המצעד השנתי תשע"ג" בערוץ המוסיקה של אתר mako

1.	הגדרות
"פעילות"	פעילות במסגרתה המשתתפים ינמקו מדוע דווקא להם מגיע לזכות בפרס. המשתתף שהנימוק שלו יהיה המעניין והמקורי ביותר, לפי שיקול דעתה של קשת, יזכה בפרס הראשון. עשרות משתתפים נוספים, שיענו את התשובות המקוריות והמעניינות ביותר, לפי שיקול דעתה של קשת, יזכו בפרס השני והכל בהתאם לאמור בתקנון זה.
"משתתף"	גולשי אתר האינטרנט אשר נרשמו לפעילות דרך אתר האינטרנט בהתאם להוראות תקנון זה.
"קשת"	חברת שידורי קשת בע"מ.
             "ספקית הפרס"	                                    קשת. 

"אתר האינטרנט"	אתר שידורי קשת  אשר כתובתו היא:  www.mako.co.il
"מתחם הפעילות"	העמוד הייעודי בו תתקיים הפעילות, בערוץ המוסיקה במתחם מאקו. 
" הפרס"	                                    הפרס הראשון: טלוויזיית LCD 32 אינטש. הפרס השני: 
         דיסקים של אמנים ישראלים שונים.

2.	פרשנות
2.1.	בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בדבר הפעילות לרבות בעיתונות, תגברנה הוראות תקנון זה לכל דבר ועניין. 
2.2.	החלוקה לסעיפים וכותרות הסעיפים הינה לשם נוחיות בלבד ולא תשמש לצרכי פרשנות. 
2.3.	התקנון מנוסח בלשון זכר אך הוא מתייחס באופן שווה לשני המינים. 

3.	הפעילות - כללי
3.1.	החל מיום שלישי 06.08.2013, עד ליום ראשון 01.09.13 ניתן יהיה להשתתף בפעילות באמצעות אתר האינטרנט (להלן: "תקופת הפעילות"). 
3.2.	מובהר בזאת כי קשת תהא רשאית להאריך ו/או לקצר את תקופת הפעילות על פי שיקול דעתה הבלעדי.

4.	השתתפות בפעילות
4.1.	משתתף אשר יחפוץ להשתתף בפעילות, יכנס לאתר האינטרנט ולמתחם הפעילות ויקרא את ההוראות המופיעות בדף זה.
4.2.	המשתתף ינמק ב"פופ-אפ" שיעלה בעמוד הפעילות מדוע דווקא לו מגיע לזכות בפרס.
4.3.	לשם השתתפות בפעילות על המשתתף למלא טופס פרטים אישיים הכוללים: שם, שם משפחה, כתובת מלאה, כתובת מייל וטלפון. המייל והטלפון ישמשו לשם איתור הזוכה בלבד והכתובת למשלוח הפרס. מובהר בזאת כי משתתף שלא ימלא את פרטיו האישיים באופן מלא ונכון לא יהיה רשאי להשתתף בפעילות ו/או לזכות בה. העברת פרטים מלאים ונכונים הינה באחריות הבלעדית של המשתתף.
4.4.	קשת תהיה רשאית לפסול על פי שיקול דעתה הבלעדי את הענקת הפרס לזוכה שלא עמד בתנאים למימוש קבלת הפרס ו/או בתנאי מתנאי תקנון זה ו/או פעל בניגוד לדין הכל על פי שיקול דעתה הבלעדי. 
 
5.	בחירת הזוכים והפרס
5.1.	בתום הפעילות ייבחר מבין כלל המשתתפים המשתתף שהנימוק שלו היה המקורי והמעניין ביותר, לפי שיקול דעתה של קשת, והוא יזכה בפרס הראשון. בנוסף, ייבחרו עוד עשרות זוכים שהנימוקים שלהם יהיו המקוריים והמעניינים ביותר, לפי שיקול דעתה של קשת, אשר יזכו בפרס השני.     
5.2.	הפרס הראשון: טלוויזיית LCD 32 אינטש. הפרס יימסר במשרדי קשת בהצגת תעודה מזהה של הזוכה. 
5.3.	הפרס השני: דיסקים של אמנים ישראלים שונים - כל זוכה יזכה בדיסק אחד של אמן מסוים, שיישלח לכתובת שתימסר על ידו. 
5.4.	לא ניתן להמיר את הפרס בכסף או בשווה ערך כספי או בכל מוצר/פרס אחר, אף אם המשתתף לא מימש את הפרס.
איתור המועמדים לזכייה 
5.5.	איתור הזוכה ואספקת הפרס ייעשו על ידי קשת בהתאם לפרטים האישיים שימסרו בטופס הפרטים האישיים באתר האינטרנט.
5.6.	קשת לא תעשה כל שימוש שהוא בפרטים אלה מלבד איתור הזוכה לצורך הענקת הפרס.
5.7.	קשת תעשה את מירב המאמצים על מנת לאתר את הזוכה בפעילות בתוך 96 שעות בהתאם לפרטים שהועברו על ידי המשתתפים. אם לא אותר הזוכה במשך פרק הזמן הנזכר ו/או שלא עמד בתנאי תקנון זה, יבחר זוכה אחר בהתאם לשיקול דעתה של קשת.
5.8.	קשת שומרת לעצמה את הזכות לקבוע את זמן המימוש הסופי של הפרס ללא  אפשרות ערעור על כך. קשת לא תישא באחריות בגין איחור במימוש הזכייה ו/או בעיות במימושה.
5.9.	קשת שומרת לעצמה את הזכות לשנות את הפרסים מכל סיבה שהיא ובכל עת ו/או להתנות את הענקת הפרסים בתנאים ובלבד שתימסר הודעה על כך למשתתפים.
5.10.	קשת אינה אחראית לטיב הפרס ו/או איכותו ו/או כל תקלה אשר תתגלה בו. המשתתפים, לרבות הזוכה/ים, פוטרים את קשת ו/או כל מי מטעמה מכל טענה ו/או תביעה לגבי כל נזק, קלקול, אי תקינות, שיבוש ו/או איחור במימוש הפרס ו/או כל פגם אחר, אשר ייגרם לפרס ו/או אשר יתגלה בו ו/או אשר ייגרם בעקבות מימוש הפרס. קשת לא תהיה אחראית לכל נזק ו/או עלות ו/או הוצאה שייגרמו לזוכה עקב מימוש הפרס ו/או אי-מימושו.
5.11.	מבלי לפגוע בכלליות האמור לעיל, אי עמידה באחד מהתנאים בתקנון זה עלולה לעכב ו/או לבטל את מסירת הפרס.
5.12.	מבלי לגרוע מהוראות תקנון זה והוראות כל דין, קשת תהיה רשאית שלא למסור את הפרס לידי מי שהגיע אליו במעשה עבירה או במעשה שאינו כדין, מכל בחינה שהיא.
6.	כללי
6.1.	בהשתתפותו בפעילות מסכים, מאשר ומצהיר המשתתף ו/או הרוצה להשתתף כי קרא את התקנון ומקבל עליו את הוראותיו וגם אם לא קרא את התקנון מסכים המשתתף ו/או הרוצה להשתתף כי תקנון זה יחול עליו ויחייבו לכל דבר ועניין. 
6.2.	קשת אינה אחראית ולא תהיה אחראית באופן כלשהו לפעילותן התקינה של רשת הטלפון, החשמל, ו/או כל אמצעי תשתית או תקשורת אחר, על כל רכיביהן ולא תישא באחריות להפסקות, הפרעות, ניתוקים, נזקים, הוצאות, מניעת רווח וכיוצ"ב, אשר יגרמו למשתתף בקשר עם השתתפות בפעילות, במישרין או בעקיפין.
6.3.	משך הפעילות, לרבות מספר ימי הפעילות אשר בהן תתנהל הפעילות, ייקבעו על ידי קשת על פי שיקול דעתה הבלעדי וללא זכות ערעור. 
6.4.	קשת רשאית להפסיק ו/או לבטל את הפעילות ו/או לשנות את תנאיה לרבות שינויים סבירים בתקנון זה, מכל סיבה שהיא, על פי שיקול דעתה הבלעדי.
6.5.	קשת תהא הפוסקת הסופית בכל עניין הנוגע לפעילות ובנוגע לכל שאלה שתתעורר במהלכה ו/או בקשר עמה ובנוגע לכל תקלה ו/או בעיה ו/או כל מצב בלתי צפוי שייווצר במהלך הפעילות, בין אם צוינו במפורש בתקנון זה ובין אם לאו ולמשתתף לא תהיה כל טענה בשל כך.
6.6.	ההשתתפות בפעילות אסורה על מנהלי ועובדי חברת שידורי קשת בע"מ ובני משפחותיהם.
6.7.	למען הסר ספק מובהר בזאת, כי קשת ו/או מי מטעמה אינם אחראים כלפי המשתתף לכל נזק גוף ו/או רכוש ו/או אחר אשר ייגרם למשתתף ו/או לאחר עקב הפעילות ו/או בשל זכייתו בפרס כלשהו ו/או עקב השתתפותו בפעילות ו/או נזק שנגרם במהלך הפעילות.
6.8.	תקנון הפעילות ניתן לעיון במשרדי קשת ברחוב ראול ולנברג 12 רמת החייל, תל אביב.